PIELIKUMS

 Daugavpils domes

 2023.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

**Erasmus+ programmas**

**1.pamatdarbības “Personu mācību mobilitāte skolu izglītības jomā”**

**projekts “Kultūrainava – katras kopienas īpašais stāsts” (KA122\_SCH)**

|  |  |
| --- | --- |
| Pieteicējs | Daugavpils Valsts ģimnāzija |
| Ilgums | 01.03.2023.-31.12.2023. |
| Mērķis | Paplašināt ģimnāzijas audzēkņu izpratni par vietējo kultūrainavu veidojošiem faktoriem un iesaistes iespējām tās saglabāšanā. |
| Apraksts | Projektā ir paredzēta 10.-11.klašu 20 skolēnu un 3 pedagogu mobilitāte uz partnerskolu Montefiaskonē (Itālija).Mobilitātes dalībnieki izzinās vietējo/partnerskolas jauniešu un viņu vecāku pieredzi un viedokli par kultūrainavas saglabāšanas nozīmi klimata pārmaiņu un globalizācijas apstākļos. Skolēni, praktiski darbojoties, apgūs konkrētas metodes un paņēmienus kultūrvides un tās attīstību ietekmējošo faktoru izzināšanā. Skolēni salīdzinās masu kultūras un vietējās kopienas kultūru atšķirības. Mobilitātes laikā gūtais "skats no malas" un starptautiskā dimensija kalpos kā impulss savas kopienas vērtību apzināšanā un izzināšanā, tādējādi radot iespēju kvalitatīvi iesaistīties tās saglabāšanā un jaunu vērtību radīšanā.Mobilitātes dalībnieki mācīsies 1) veidot sev nezināmas kultūrainavas elementu shēmu, 2) salīdzināt masu un vietējai kultūrai raksturīgās kultūrainavas, 3) veidot cieņpilnas attiecības ar citu kultūru pārstāvjiem, izprotot viņu vērtības un pasaules uzskatus, kuri ir viņu kultūras pamats, 4) izprast kultūrainavu ietekmējošo faktoru daudzveidību un indivīda iespējas tos pastiprināt vai mazināt, 5) argumentēti izteikt savu viedokli svešvalodā. Izzinot itāļu mazpilsētas kultūras nemateriālos un materiālos elementus, mobilitātes dalībnieki mēģinās izprast savas (vietējās kopienas) kultūras vērtības un nozīmību pasaulē.Sasniedzamo rezultātu apguves izvērtēšanai tiks izmantota 1) kvantitatīvā metode (dalībnieku aptauja, izmantojot Likerta skalu), salīdzinot atbildes pirms un pēc mobilitātes, 2) kvalitatīvā metode - snieguma līmeņa apraksts ar dažādiem kritērijiem, kuri tiks veidoti kopā ar skolēniem, kā arī mobilitātes dalībnieku dienasgrāmata kā pierādījumu bāze. |
| Kopējais finansējums | 23813,00 EURPriekšfinansējums 2023.gadā – 4 762,60 EUR (20%). |
| Mērķa grupa | Daugavpils Valsts ģimnāzijas audzēkņi. |
| Aktivitātes | 1. Projekta dalībnieku virtuālās starpvalstu tikšanās 2023.gada martā.
2. Projekta dalībnieku mobilitāte uz partnerskolu – Montefiaskones vidusskolu (Itālija).
3. Projekta mājaslapas izstrāde.
4. Partnerskolas komandas uzņemšana ģimnāzijā 2023.gada maijā.
5. Rezultātu ieviešanas izplatīšanas pasākumi 2023.gada rudenī.
 |

Daugavpils domes priekšsēdētājs A.Elksniņš

PIELIKUMS

 Daugavpils domes

 2023.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

**Erasmus+ programmas**

**projekts “Radošā drāma pēcpandēmijas mācību vidē” (KA220\_SCH)**

|  |  |
| --- | --- |
| Pieteicējs | Daugavpils Valsts ģimnāzija |
| Ilgums | 01.12.2022.-30.11.2024. |
| Mērķis | Veicināt skolēnu izpratni par garīgo labbūtību, paaugstināt mācīšanās un sociālās prasmes, apgūt instrumentus, kā tikt galā ar stresa situācijām un kā risināt mācīšanās grūtības.   |
| Apraksts | Pandēmija un attālinātā mācīšanās daļai skolēnu radīja un veicināja nemieru, sociālo izolāciju, depresiju, nedrošību.Trauksmes dēļ mazinās akadēmiskie sasniegumi un sociālās prasmes. **Projekta aktivitāšu galvenais instruments ir drāma** (teātris) - universāla saziņas valoda, kas ir saprotama ikvienam un ļauj daudzdimensionāli izklāstīt sarežģītas tēmas. Ir plānotas 4 starptautiskas mobilitātes uz katru partnerskolu. Mobilitāšu svarīgākie mērķi: * vairot izpratni par karantīnas ietekmi uz garīgo veselību,
* strādāt komandā un attīstīt sociālās prasmes,
* būt iecietīgam pret dažādām kultūrām,
* iemācīties izteikt savas jūtas veselīgi,
* pārzināt dažādas radošās drāmas tehnikas,
* socializēties un piedalīties drāmas darbnīcās un festivālā,
* veidot efektīvu starppersonu attiecību komunikāciju,
* kopīgi iestudēt teātra izrādi.

Projekta laikā tiks organizētas mācības skolotājiem par drāmas tehniku izmantošanu mācību procesā, tiks izveidota rokasgrāmata pedagogiem par mācīšanās stratēģiju jēgpilnu izmantošanu formālajā un neformālajā izglītībā, par metodēm un paņēmieniem, kā mazināt stresu skolēniem un mācīt reflektēt par savām sajūtām, kā arī drāmas tehniku izmantošanu labbūtības veicināšanai.Projektā ir plānotas gan skolēnu, gan skolotāju mobilitātes uz partnerskolām Roterdamā (Nīderlande), Trabzonā (Turcija), Poznaņā (Polija) un Daugavpilī (Latvija). |
| Kopējais finansējums | 28 500,00 EURPriekšfinansējums 2024.gadā – 5700,00 EUR (20%). |
| Mērķa grupa | Daugavpils Valsts ģimnāzijas audzēkņi. |
| Aktivitātes | 1. Projekta dalībnieku virtuālās starpvalstu tikšanās 2023.gada janvārī.
2. Pedagogu mācības (3 treniņi).
3. Projekta dalībnieku mobilitātes uz partnerskolām.
4. Projekta materiālu (2 rokasgrāmatu) izstrāde.
5. Partnerskolu komandu uzņemšana ģimnāzijā 2024.gada aprīlī.
6. Rezultātu ieviešanas un izplatīšanas izplatīšanas pasākumi 2024.gada rudenī.
 |

Daugavpils domes priekšsēdētājs A.Elksniņš